Diari Oficial de la Generalitat Valenciana


Sumari del DOGV 8853, del 09-07-2020 (2020/5236)

RESOLUCIÓ d'1 de juliol de 2020, de la Conselleria d'Hisenda i Model Econòmic, per la qual s'autoritza generar crèdits per al finançament relatiu al mecanisme de suport a la liquiditat, per import global de 993.423.361,17 euros per a finançar operacions derivades de l'execució del mecanisme compartiment Fons de Liquiditat Autonòmic del Fons de Finançament a Comunitats Autònomes, per a l'exercici 2020 (exp. 06.015/20-071).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8853

Data del DOGV
:   09-07-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/5236


Data del document
:   01-07-2020

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ d'1 de juliol de 2020, de la Conselleria d'Hisenda i Model Econòmic, per la qual s'autoritza generar crèdits per al finançament relatiu al mecanisme de suport a la liquiditat, per import global de 605.635.647,17 euros per a finançar operacions derivades de l'execució del mecanisme compartiment Fons de Liquiditat Autonòmic del Fons de Finançament a Comunitats Autònomes, per a l'exercici 2020 (exp. 06.015/20-071). [2020/5236]  
En el marc del qual es preveu en el Reial decret llei 17/2014, de 26 de desembre, de mesures de sostenibilitat financera de les comunitats autònomes i entitats locals i unes altres de caràcter econòmic, el Consell, en sessió de data 6 de març de 2020, va aprovar l'acord per a sol·licitar l'adhesió al Fons de Liquiditat Autonòmica (FLA) per a l'exercici 2020 i es va comprometre a complir totes les obligacions i condicions establides a aquest efecte en la normativa en vigor, amb els diferents acords que s'adopten en desenvolupament d'aquesta, amb el programa que resulte aplicable per a 2020, així com el que es preveu en qualsevol disposició que desenvolupe aquest mecanisme de finançament.  
La Comissió Delegada del Govern per a Assumptes Econòmics, el passat 20 de maig va adoptar un acord pel qual s'assignen els recursos addicionals destinats a cobrir necessitats de finançament derivades de la desviació de l'objectiu de dèficit 2019 pendents de finançar, dels quals a la Comunitat Valenciana s'assignen 5.627.935.176 euros.   
  
Aquesta assignació de fons a la Comunitat Valenciana per a l'exercici 2020, en el marc del mecanisme de suport a la liquiditat de les comunitats autònomes, determina un increment en l'endeutament de la Generalitat, en els termes previstos en l'Acord de la Comissió Delegada del Govern per a Assumptes Econòmics i autoritzat segons el que es preveu en l'article 47.2.e de la vigent Llei de pressupostos, que permet atendre, d'acord amb els criteris que fixa el Programa per a l'aplicació del compartiment Fons de Liquiditat Autonòmic del Fons de Finançament a Comunitats Autònomes per al 2020, obligacions incloses en el compte de creditors per operacions pendents d'aplicar en el pressupost.  
  
A càrrec d'aquest endeutament i en els termes i condicions previstes en els articles 44 i següents de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, es considera oportuna l'aprovació d'una generació de crèdits en el pressupost d'ingressos, per import global de 297.171.004,17 euros.  
  
D'aquesta xifra, 05.735.049 euros es destinen al capítol 2 del programa 412.22, Assistència sanitària; 254.824.693,17 euros, a la línia T0319, «Prestacions farmacèutiques», del capítol 4 del subprograma 412.23, Prestacions farmacèutiques, de la Conselleria de Sanitat Universal i Salut Pública; 20.306.487 euros es destinen a la línia S7127, «Prestacions econòmiques del sistema per a l'autonomia i atenció a la dependència a la Comunitat Valenciana», del capítol 4 del programa 313.70, Ordenació i prestació de la dependència, de la Vicepresidència i Conselleria d'Igualtat i Polítiques Inclusives, i, finalment, 75.035.764 euros incrementen la línia T8584, «Compensació per costos derivats de la normativa estatal i autonòmica», del capítol 4 del programa 422.60, Universitat i estudis superiors de la Conselleria d'Innovació, Universitats, Ciència i Societat Digital.  
D'altra banda, procedeix la corresponent comptabilització de la contrapartida en el pressupost de despeses a la Resolució del conseller d'Hisenda i Model Econòmic d'11 de maig de 2020, per la qual es va autoritzar una ampliació de crèdit en el capítol 2 en el programa 412.2, Prestacions assistencials, farmacèutiques i complementàries, en virtut del que es preveu en l'article 48 de la Llei 1/2015, d'hisenda pública, del sector públic instrumental i de subvencions, i en l'article 22, apartats 1 v) i 2 d), de la Llei 10/2019, de pressupostos de la Generalitat per a l'exercici 2020, per l'import restant de 696.932.852 euros.  
  
A aquest efecte, d'acord amb el que es preveu en l'acord del Consell esmentat anteriorment, i en virtut del que es disposa en l'article 50 de la Llei 1/2015, d'hisenda pública, sector públic instrumental i subvencions i els articles 21, 22 i 24 de la Llei 10/2019, de pressupostos de la Generalitat per a l'exercici 2020, aquesta Conselleria d'Hisenda i Model Econòmic adopta la següent resolució:  
  
Primer  
Autoritzar un augment del pressupost d'ingressos en l'aplicació 70.87.14.928.59 Préstecs llarg termini ens del sector públic, per import de 737.325.092,17 euros.  
  
Segon  
Autoritzar un augment en el pressupost de despeses en les aplicacions i pels imports següents:  
  
Aplicació Línia Import  
92.54.54.169.02.0 66.464.573,00  
48.67.72.193.00.1 T0319 237.651.528,17  
62.81.36.734.35.7 S7127 05.312.235,00  
87.28.95.738.20.2 T8584 14.547.942,00  
Total 312.533.967,17  
  
  
Tercer  
Autoritzar la contrapartida en el pressupost de despeses a la Resolució del conseller d'Hisenda i Model Econòmic d'11 de maig de 2020, per la qual es va autoritzar una ampliació de crèdit en el capítol 2 en el programa 412.2, Prestacions assistencials, farmacèutiques i complementàries, per import de 246.829.434 euros, en virtut del que es preveu en l'article 48 de la Llei 1/2015, d'hisenda pública, del sector públic instrumental i de subvencions, i en l'article 22, apartats 1.v i 2.d, de la Llei 10/2019, de pressupostos de la Generalitat per a l'exercici 2020.  
  
  
València, 1 de juliol de 2020.- El conseller d'Hisenda i Model Econòmic: Vicent Soler i Marco.